

**REPUBLIKA HRVATSKA**

**VUKOVARSKO-SRIJEMSKA ŽUPANIJA**

**OPĆINA NEGOSLAVCI**

**Općinski načelnik**

**KLASA:** 100-01/23-01/02

**URBROJ:** 2196-19-01-23-03

**Negoslavci,** 02.03.2023. godine

 Temeljem mjere za poticanje zapošljavanja iz nadležnosti Hrvatskog zavoda za zapošljavanje za 2023. godinu, i članka 32. st.2. Statuta Općine Negoslavci („Službeni glasnik Općine Negoslavci” broj 1/21), Općinski načelnik Općine Negoslavci dana 02.03.2023. godine objavljuje

**N A T J E Č A J**

**za prijem u javni rad u Općini Negoslavci temeljem Programa javnog rada**

 **„ZAJEDNO ZA ZAJEDNICU II“**

Broj traženih radnika/ca: 2 osobe

Naziv radnog mjesta: Radnik/radnica na uređenju okoliša

Vrsta zaposlenja: Na određeno; javni radovi

Radno vrijeme: Puno radno vrijeme

Razina obrazovanja: Bez škole, završena osnovna škola, srednja škola 3 godine,

 srednja škola 4 godine.

Opis poslova:

* radovi na održavanju zelenih površina i hortikulture: košnja zelenih površina, plijevljenje grmlja od korova, odstranjivanje slomljenih i suhih grana ostalog biljnog raslinja, te ručni utovar i odvoz na legalnu deponiju;
* radovi na raščišćavanju raslinja krčenjem motornom kosom i pilom;
* ostali poslovi na održavanju staza i cesta: ručno krčenje samoniklog grmlja i šiblja i uklanjanje barijera unutar pojasa ceste, te drugi poslovi koji su potrebni za odvijanje procesa rada;
* sakupljanje i odvoz raslinja na deponiju, čišćenje javnih površina, sakupljanje otpada, uređenje bankina na sporednim prometnicama, uređenje okoliša.

Ciljane skupine:

 1. osobe u nepovoljnom položaju na tržištu rada, bez obzira na duljinu prijave u Evidenciji:

- roditelji s 4 i više malodobne djece,

- roditelji djece s teškoćama u razvoju,

- roditelji djece oboljele od malignih bolesti,

- roditelji udovci i roditelji djeteta bez upisanog drugog roditelja,

- osobe s invaliditetom,

- žrtve trgovanja ljudima,

- žrtve obiteljskog nasilja,

- azilant i stranac pod supsidijarnom, odnosno privremenom zaštitom kao i članovi

 njegove obitelji,

- liječeni ovisnici o drogama,

- povratnici s odsluženja zatvorske kazne unazad 6 mjeseci od dana podnošenja

 zahtjeva,

- osobe uključene u probaciju,

- pripadnici romske nacionalne manjine,

- beskućnici/e,

- hrvatski povratnici/useljenici iz hrvatskog iseljeništva

2. korisnici zajamčene minimalne naknade sukladno važećem Zakonu o socijalnoj skrbi (dalje u tekstu: ZSS), prijavljeni u Evidenciju

3. osobe prijavljene u Evidenciju dulje od 24 mjeseca

4. osobe uključene u Program POSAO+

Osoba ne može ponovno biti uključena u potporu javni rad 12 mjeseci nakon prestanka trajanja mjere javni rad za tu osobu.

Kandidati su dužni priložiti sljedeću dokumentaciju:

- zamolba za posao

- životopis

- preslika osobne iskaznice

- potvrdu o duljini prijave u evidenciji Hrvatskog zavoda za zapošljavanje

- osobe koje se pozivaju na posebni status za određenu ciljanu skupinu moraju dostaviti dokaz o pripadanju ciljanoj skupini

Osobe koje se prijavljuju na natječaj dužne su dostaviti svoju prijavu na adresu:

Općina Negoslavci, Vukovarska 7, 32239 Negoslavci, putem pošte (preporučeno) ili osobno u roku od osam dana od dana objave natječaja s naznakom „Za natječaj-javni radovi-

„ZAJEDNO ZA ZAJEDNICU II“

Nepravovremene i nepotpune prijave neće se razmatrati.

Natječaj će biti objavljen na web stranicama Hrvatskog zavoda za zapošljavanje i internetskoj stranici Općine Negoslavci – http://opcina-negoslavci.hr/

Detaljnije o uvjetima javnog rada i ciljanim skupinama na: <http://mjere.hr/mjere/javni-rad/>

**OPĆINSKI NAČELNIK**

Dušan Jeckov